VIPartiet

Velferd og Innovasjonspartiet (VIPartiet) er et norsk politisk parti som ble stiftet i 2016 av journalisten Lise Askvik under navnet Helsepartiet, med mål om å avskaffe helseforetakene og bygge ut lokalsykehusene.

 Historikk 
 Partiprogram og ledelse 
Før partistiftelsen høsten 2016 hadde stifteren Lise Askvik utgitt bøker om egne og andres møter med helsevesenet. 

Helsepartiet arbeidet gjennomgående for politikk med utgangspunkt i helsebetraktninger.

Helsepartiet arbeidet blant annet for organisatoriske og etiske systemforbedringer i helse- og omsorgssektoren, og ønsket å erstatte den økonomisk funderte helseforetaksmodellen med en mer demokratisk styrt forvaltningsmodell med all helseadministrasjon på ett nivå. 

Da partiet ble etablert, ble følgende saker vektlagt:

 å bevare lokalsykehus med akuttkirurgi og fødeavdelinger i hele landet
 å sikre befolkningen rettssikkerhet
 å sikre befolkningen pasientskadeerstatning
 å sikre befolkningen immunterapi og andre gjennombruddsbehandlinger
 å legge ned det statlige organet Beslutningsforum for nye metoder, og
 å verne varslere

Ved stortingsvalget 2017 stilte Helsepartiet valglister i alle fylker bortsett fra Møre og Romsdal. Partiet fikk på landsbasis  stemmer (0,4 %).

Ved kommunestyrevalget 2019 stilte partiet liste i elleve kommuner og åtte fylker, og fikk valgt inn tre kommunestyrerepresentanter: to i Vanylven kommune i Møre og Romsdal og en i Arendal. Totalt fikk partiet  stemmer ved kommunestyrevalget og  stemmer ved fylkestingsvalget.

Etter landsmøtet i 2020 utvidet Helsepartiet sin politikk til å dekke alle sektorer og departementer. Partiets politikk bygget på helsehensyn og tanken om at helse og innbyggernes fremtidige arbeidsevne er den mest lønnsomme av alle investeringer.

Ved landsmøtet i 2021 tok legen Erik Hexeberg over som leder, mens Lise Askvik fortsatte som nestleder. I 2022 tok Anne-Lise Juul over som partiets leder. 

Helsepartiet stilte til valg i alle landets 19 valgkretser i 2021, og fikk  stemmer (0,2 %). Helsepartiet oppnådde dermed tilstrekkelig med stemmer ved stortingsvalget i 2021, til å kunne stille til stortingsvalg i 2025.

Helseparties slagord fra 2021 var «For et friskere Norge!». 

 Fusjonsplaner som ble forlatt 
Den 31. januar 2023 vedtok Helsepartiet å starte en tretrinns fusjonsprosess med Industri- og Næringspartiet (INP). Fusjonen ble aldri gjennomført, og i oktober 2024 besluttet Helsepartiet å bestå som selvstendig parti. Det ble også opplyst at de to partiene var enige om å gå videre under INPs navn.

I oktober 2024 opplyste Helsepartiet at fusjonsplanene var forlatt, og at partiet ville fortsette som tidligere. Helsepartiet opplyste på sine egne hjemmesider samt i en pressemelding datert 3. oktober 2024, at interne konflikter i INP var en hovedårsak til at Helsepartiet hadde ombestemt seg.

 Navnebytte 
Etter en kortere periode som «Nye Helsepartiet», besluttet partiet høsten 2024 å skifte navn til Velferd og Innovasjonspartiet (VIPartiet). Partiets mål er å «skape et inkluderende samfunn der næring, innovasjon, velferd, helsetjenester, beredskap, miljø og kultur står sentralt».

I begynnelsen av desember 2024 ble det kjent at flere av INPs lokallag og individuelle lokalpolitkere hadde bestemt seg for å gå inn i VIPartiet.

 Referanser 

Kategori:Politiske partier i Norge
Kategori:Politiske partier etablert i 2016